'n Vrygewige gemeenskap - www.bybelkennis.co.za
by Coen Slabber · Published 13/12/2015 · Updated 28/10/2015
A religion of individual salvation had been taught, along with a wholesale rejection and condemnation of traditional culture. The result has been … a superficial Christianity with no deep roots – Lesslie Newbigin
As ons net 'n gedeelte van die besoekers kon hou, sou die gemeeente groei; ons kan God se liefde met meer mense deel; ons sou sterker, gesonder lede van ons gemeenskap gewees het. Ons sou die wêreld 'n beter plek gemaak het. Ons moet die vreemdeling wat deur ons deure inloop in ons gemeenskap verwelkom soos Jesus. Kyk, Ek staan by die deur en Ek klop. As iemand my stem hoor en die deur oopmaak, sal Ek by hom ingaan en saam met hom die feesmaal hou, en hy saam met My (Openbaring 3:20). Jesus is in die vreemdeling en besoeker.
God stuur die besoekers. Hoe ons hulle verwelkom en met hulle verbind, is die manier waarop ons getuig van die genade en liefde wat ons van God ontvang het. Alle besoekers is deel van die sendingveld.
Mense kom na ons met hulle eie storie. Hulle het dalk in 'n ander kerk seergekry; soms voel hulle verlore; hulle soek. Vrygewige gemeenskappe verwelkom nie net hierdie mense nie, maar verkondig luidkeels dat ons wil hê dat hulle deel van ons gemeenskap moet word. Ons besef die lewe in die geloofsgemeenskap word verryk as ons nuwe lede byvoeg. Ons verwerp die siening dat mense graag alleen gelaat wil word. Mense wat 'n erediens bywoon as vreemdelinge en besoekers wil nie alleen gelaat word nie.
Baie gemeentes nooi mense uit om eredienste by te woon, maar is nie bereid om met hulle te verbind nie. Gemeentes moet mense daarvoor afsonder. Hulle moet goeie luisteraars wees; hulle moet die nuwelinge help verstaan hoe God in hulle lewens werk en moet hulle help om hulle besondere lewensreis, gawes en talente te gebruik om die gemeenskap te versterk.
Die toekomstige gemeente nooi mense uit om Jesus te ontmoet en hulle geloofsgemeenskap te ondervind. Vrygewige gemeenskappe ken en word deur hulle gemeenskappe geken. Hulle is goeie bure vir diegene wat langsaan woon. Hulle neem deel aan die aktiwiteite van die buurt – hulle staan bekend as behulpsame burgers. Hulle besef evangelisasie is afhanklik van mense ken en met hulle in 'n verhouding te wees. Hulle kommunikeer
Die toekomstige kerk moet 'n ruimte in die skare skep – 'n ruimte waar mense kan nadink, mediteer of met ander in 'n groep nadink.